ທ່ານ ເຄນ ໂຈະ ການໂຄສະນາ ຫາສຽງ (ເບິ່ງວີດີໂອ)
ທ່ານ​ເຄນ ​ໄດ້​ປະກາດ​ກ່ຽວ​ກັບ​ເລຶ່ອງນີ້​ເມື່ອ​ວັນ​ເສົາ​ວານ​ນີ້ ທີ່​ອັດ​​ແລນຕາ ​ເມືອງຫລວງ​ຂອງລັດ​ຈໍ​ເຈຍ ບ້ານ​ເກີດ​ຂອງ​ທ່ານ
ນັກທຸລະກິດ Herman Cain ໄດ້ໂຈະການໂຄສະນາຫາສຽງຂອງທ່ານ ເພື່ອໃຫ້ຖືກສະເໜີ ຊື່ເຂົ້າສະໝັກເລືອກຕັ້ງປະທານາທິບໍດີສະຫະລັດຕາງ ໜ້າພັກຣີພັບບລິກັນນັ້ນ ລຸນຫລັງມີ ການກ່າວຫາຫລາຍບັ້ນກ່ຽວກັບການລວນລາມທາງເພດ ແລະຄວາມບໍ່ຊື່ສັດຕໍ່ພັນລະຍາ ທ່ານໄດ້ເອີ້ນການກ່າວຫາຕໍ່ທ່ານນັ້ນວ່າ ເປັນເລຶ່ອງທີ່ບໍ່ມີຄວາມຈິງ ແລະ ບໍ່ມີຫລັກຖານ ແລະໄດ້ບອກພວກສະໜັບສະໜຸນທ່ານວ່າ ການກ່າວຫາ ເຫລົ່ານັ້ນສ້າງຄວາມເສຍຫາຍ ໃຫ້ແກ່ພັນລະຍາ ແລະຄອບຄົວຂອງທ່ານ ແລະຂັດຂວາງສະມັດຖະພາບຂອງທ່ານ ທີ່ຈະນໍ າສະເໜີວິທີແກ້ໄຂບັນຫາ ຂອງປະເທດໃຫ້ແກ່ຊາວອາເມຣິກັນທັງຫລາຍ ພັນລະຍາຂອງ ທ່ານເຄນ ກໍໄດ້ປາກົດຕົວຢູ່ຄຽງຂ້າງທ່ານເທິງເວທີ ອະດີດຫົວໜ້າບໍລິຫານບໍລິສັດປິດຊາ ໄດ້ກະໂດດຂຶ້ນໄປຢູ່ອັນດັບສູງສຸດໃນຜົນການຢັ່ງ ສຽງມະຫາຊົນໃນເດືອນກັນຍາແລະເດືອນຕຸລາຜ່ານມາ ແຕ່ກໍຕົກຕໍ່າລົງຫລັງຈາກມີພວກ ແມ່ຍິງຫລາຍຄົນພາກັນອອກມາກ່າວຫາທ່ານ ກ່ຽວກັບການລວນລາມທາງເພດ ການ ກ່າວຫາຄັ້ງລ່າສຸດນີ້ກໍຄື ແມ່ຍິງຊາວລັດຈໍເຈຍຄົນນຶ່ງ ອອກມາກ່າວອ້າງວ່າ ຕົນໄດ້ເປັນຊູ້ ກັນກັບທ່ານ ເຄນ ເປັນເວລາ 13 ປີ ເຖິງແມ່ນໄດ້ຕັດສິນໃຈໂຈະການໂຄສະນາຫາສຽງໄວ້ກ່ອນກໍຕາມ ແຕ່ ທ່ານຈະບໍ່ຍອມພ່າຍ ແພ້ ແລະສັນຍາວ່າຈະບໍ່ໜີໄປງ່າຍໆ